
KLASA: 601-01/26-01/05
URBROJ: 2109-26-02-26-11
Pribislavec, 17. 4. 2026. godine

Z A P I S N I K
sa konstituirajuće sjednice Upravnog vijeća 
Dječjeg vrtića „Magnolija“

	sa konstituirajuće sjednice Upravnog vijeća Dječjeg vrtića „Magnolija“ održane dana 16. 4. 2026. godine u prostorijama Općine Pribislavec s početkom u 19:15 sati. Sjednicu je sazvao privremeni ravnatelj Dječjeg vrtića „Magnolija“ pozivom KLASA: 601-01/26-01/05, URBROJ: 2109-26-02-26-01.

Nazočni članovi imenovani od strane osnivača: Dina Korent, Nikola Bakoš i Jasna Rakić. 
Sjednici još prisustvuje: privremeni ravnatelj Dječjeg vrtića „Magnolija“ Matija Ladić, pročelnica Ivana Lesjak i viši referent za opće i upravne poslove Hrvoje Goričanec.

Konstituirajuću sjednicu je otvorio i vodio privremeni ravnatelj Dječjeg vrtića „Magnolija“  (u daljnjem tekstu DV „Magnolija“) do izbora predsjednika i zamjenika predsjednika Upravnog vijeća. Pozdravio je sve prisutne članove imenovane od strane osnivača. Konstatirao je da je riječ o konstituirajućoj sjednici te da su na sjednici prisutne sva tri člana Upravnog vijeća DV „Magnolija“ imenovane iz reda osnivača te ih je prozvao poimence kako slijedi: Dina Korent, Nikola Bakoš i Jasna Rakić. Nadalje, privremeni ravnatelj konstatirao je prisutnost ostalih članova sjednice te svoju prisutnost u svojstvu ostalog člana. Istaknuo je da će članovi Upravnog vijeća iz reda odgojitelja i reda roditelja biti imenovani naknadno, nakon ispunjenja uvjeta, odnosno upisa djece u vrtić i zapošljavanja odgojitelja.

Privremeni ravnatelj Matija Ladić potom je otvorio konstituirajuću sjednicu Upravnog vijeća DV „Magnolija“. Utvrdio je da su nazočna sva tri člana, čime su ispunjeni uvjeti za pravovaljano odlučivanje. Predložio je dnevni red prisutnim članovima, koji su ga prethodno primili uz poziv za sjednicu:

DNEVNI RED

1. Izvješće predsjedavatelja sjednice o izboru članova Upravnog vijeća DV „Magnolija“
2. Verificiranje mandata izabranih članova Upravnog vijeća DV „Magnolija“
3. Izbor predsjednika i zamjenika predsjednika Upravnog vijeća DV „Magnolija“ 
4. Usvajanje Statuta DV „Magnolija“
5. Donošenje Poslovnika o radu Upravnog vijeća DV „Magnolija“
6. Usvajanje Pravilnika o unutarnjem ustrojstvu i načinu rada DV „Magnolija“
7. Donošenje Odluke o raspisivanju javnog natječaja za imenovanje ravnatelja 
8. Donošenje Odluke o raspisivanju natječaja za zasnivanje radnog odnosa 

Pristupilo se glasovanju o dnevnom redu. 
Dnevni red je usvojen jednoglasno s tri glasa. 
Ad.1. Izvješće predsjedavatelja sjednice o izboru članova Upravnog vijeća DV „Magnolija“

Privremeni ravnatelj obavještava prisutne članove da je dana 12. 1. 2026. godine usvojena Odluka o imenovanju članova Upravnog vijeća DV „Magnolija“, koju je donio načelnik Općine Pribislavec Matija Ladić („Službeni glasnik Međimurske županije“ broj 1/26)

Daljnje rasprave nije bilo. 

Ad.2. Verificiranje mandata izabranih članova Upravnog vijeća DV „Magnolija“		

Privremeni ravnatelj pristupio je verifikaciji mandata izabranih članova Upravnog vijeća DV „Magnolija“. Prisutni članovi potvrdili su verifikaciju mandata potpisivanjem Izjave, koja čini sastavni dio ovog Zapisnika. Verifikaciju mandata potpisala su tri člana imenovana od strane osnivača, i to: Dina Korent, Nikola Bakoš i Jasna Rakić.

Ad.3. Izbor predsjednika i zamjenika predsjednika Upravnog vijeća DV „Magnolija“ 

Temeljem članka 44. Statuta DV „Magnolija“ pristupilo se javnom glasovanju za izbor predsjednika i zamjenika predsjednika Upravnog vijeća DV „Magnolija“. Jasna Rakić i Nikola Bakoš za predsjednicu Upravnog vijeća DV „Magnolija“ predlažu Dinu Korent. 
Pristupilo se javnom glasovanju podizanjem ruku. Nakon provedenog glasovanja, privremeni ravnatelj konstatira da je za predsjednicu Upravnog vijeća DV „Magnolija“ jednoglasno, sa tri glasa, imenovana Dina Korent. 
Nakon toga, uslijedilo je javno glasovanje za izbor zamjenika predsjednice DV „Magnolija“. 
Dina Korent i Jasna Rakić za zamjenika predsjednice predlažu Nikolu Bakoša. 
Pristupilo se javnom glasovanju podizanjem ruku. Nakon provedenog glasovanja, privremeni ravnatelj konstatira da je za zamjenika predsjednice Upravnog vijeća DV „Magnolija“ jednoglasno, sa tri glasa, imenovan Nikola Bakoš. 
Predsjednica i zamjenik predsjednice zahvaljuju na ukazanom povjerenju, dok im privremeni ravnatelj upućuje lijepe želje i uspješno obavljanje funkcije.
Daljnje vođenje sjednice preuzima predsjednica Upravnog vijeća DV „Magnolija“ Dina Korent.

Ad.4. Usvajanje Statuta DV „Magnolija“

Predsjednica Upravnog vijeća DV „Magnolija“, Dina Korent, obavještava prisutne članice da je prijedlog Statuta DV „Magnolija“ dostavljen uz poziv na konstituirajuću sjednicu.
Otvara raspravu. Budući da nije bilo daljnjih pitanja, pristupilo se glasovanju.
Predsjednica Upravnog vijeća, Dina Korent, konstatira da je Statut DV „Magnolija“ jednoglasno usvojen s tri glasa.

Ad. 5. Donošenje Poslovnika o radu Upravnog vijeća DV „Magnolija“

Predsjednica Upravnog vijeća DV „Magnolija“, Dina Korent, obavještava prisutne članove da je prijedlog Poslovnika o radu Upravnog vijeća DV „Magnolija“ dostavljen uz poziv na konstituirajuću sjednicu.
Otvara raspravu. Budući da nije bilo daljnjih pitanja, pristupilo se glasovanju.
Predsjednica Upravnog vijeća, Dina Korent, konstatira da je Poslovnik o radu Upravnog vijeća DV „Magnolija“ jednoglasno usvojen s tri glasa.

Ad.6. Usvajanje Pravilnika o unutarnjem ustrojstvu i načinu rada DV „Magnolija“

Predsjednica Upravnog vijeća DV „Magnolija“, Dina Korent, obavještava prisutne članove da je prijedlog Pravilnika o unutarnjem ustrojstvu i načinu rada DV „Magnolija“ dostavljen uz poziv na konstituirajuću sjednicu.
Otvara raspravu. Budući da nije bilo daljnjih pitanja, pristupilo se glasovanju.
Predsjednica Upravnog vijeća, Dina Korent, konstatira da je Pravilnik o unutarnjem ustrojstvu i načinu rada DV „Magnolija“ jednoglasno usvojen s tri glasa.

Ad.7. Donošenje Odluke o raspisivanju javnog natječaja za imenovanje ravnatelja

Predsjednica predlaže prisutnim članovima donošenje Odluke o raspisivanju javnog natječaja za imenovanje ravnatelja. 
Otvara raspravu. Daljnjih pitanja nije bilo. Pristupilo se glasovanju. 
Predsjednica Upravnog vijeća DV „Magnolija“ Dina Korent konstatira da je Odluka o raspisivanju javnog natječaja za imenovanje ravnatelja jednoglasno usvojena s tri glasa. 

Ad.8. Donošenje Odluke o raspisivanju natječaja za zasnivanje radnog odnosa

Predsjednica predlaže prisutnim članicama donošenje Odluke o raspisivanju javnog natječaja za zasnivanje radnog odnosa svih ostalih djelatnika DV „Magnolija“.
Otvara raspravu. Daljnjih pitanja nije bilo. Pristupilo se glasovanju. 
Predsjednica Upravnog vijeća DV „Magnolija“ Dina Korent konstatira da je Odluka o raspisivanju javnog natječaja za zasnivanje radnog odnosa jednoglasno usvojena s tri glasa. 

Sjednica je završila u 20:08 sati.

Zapisničar
Hrvoje Goričanec



Predsjedavatelj konstituirajuće sjednice Upravnog vijeća Dječjeg vrtića „Magnolija“
Privremeni ravnatelj
Matija Ladić

